text: Otte biler i mindre ulykke ved Vejlefjordbroen
  13 august 2013 kl. 04.45
  Her til morgen måtte Sydøstjyllands Politi tage sig af en mindre ulykke med ikke færre end otte involverede biler.
  Noget vraggods var i morges skyld i mindre skader og punkteringer på otte biler. Godset lå på vejen mellem Vejle Syd og Vejlefrodbroen og havde spredt sig til både nord- og sydgående retning, oplyser Sydøstjyllands Politi.
  Der er ingen personskade sket.
  Vejbanen er igen fri, og trafikken flyder som normalt.
  